José Ramos-Horta vann stórsigur í forsetakosningunum í Austur-Tímor í gær. Samkvæmt landskjörstjórn fékk hann sextíu og tvö 62 prósent atkvæða en Francisco Guterres, sitjandi forseti, fékk 38 prósent.
Ramos-Horta fékk friðarverðlaun Nóbels árið 1996 fyrir vinnu sína við að koma á friði í Austur-Tímor.
Indónesíski herinn hafði hernumið svæðið árið 1975 og hélt því allt fram til 1999 eftir þjóðaratkvæðagreiðslu um að lýsa yfir sjálfstæði frá Indónesíu. Ramos-Horta var áður forseti frá 2007 til 2012 og sömuleiðis fyrsti forsætisráðherra sjálfstæðs Austur-Tímors.
Hann tekur við embætti þann 20. maí næstkomandi, þegar ríkið fagnar því að tuttugu ár verða liðin frá því það fékk sjálfstæði frá Indónesíu.
Ramos-Horta heimsótti Ísland árið 1997 í boði mannréttindaskrifstofu til þess að þakka fyrir þann stuðning sem Íslendingar sýndu sjálfstæðisbaráttu Austur-Tímors, meðal annars með því að greiða atkvæði gegn ýmsum ályktunum á allsherjarþingi Sameinuðu þjóðanna.
sagði Ramos-Horta í viðtali við fréttastofu RÚV er hann var staddur hér á landi árið 1997. Hann sagði Ísland hafa staðið með Austur-Tímor, eitt Norðurlanda, frá árinu 1975.
